Ambiciet bërthamore të Iranit - 2003-10-05
Tre ekspertë japin mendimet e tyre mbi planet e Iranit për të shtënë në dorë armë bërthamore
Inspektorët e Agjencisë Ndërkombëtare për Energji Atomike gjetën gjurmë uraniumi shumë të pasuruar në një kompeks elektrik iranian, pranë Teheranit. Kjo ishte hera e dytë gjatë muajve të fundit që zyrtarët e kësaj agjencie zbuluan prova se Irani po përpiqet të zhvillojë armë bërthamore. Robert Einhorn ka qenë ndihmës sekretar i Shtetit i specializuar në çështje të mospërhapjes së armëve bërthamore dhe tani është ekspert në Qendrën për Studime Strategjike dhe Ndërkombëtare në Washington. Ai thotë se Irani po përpiqet të prodhojë armë bërthamore, kryesisht për të siguruar mbizotërim rajonal. Afshin Moldavi është autor i librit “Pelegrinazhe persiane: Udhëtime në Iran”. Ai thotë se Irani po bën gabim nëse beson se prodhimi i armëve bërthamore do të prandalojë ndonjë ndërhyrje të mundhsme nga vendet evropiane, ose Shtetet e Bashkuara. Irani përballet me probleme serioze ekonomike dhe shoqërore, mes së cilave edhe papunësia. Ka paturgjithandej protesta dhe shumë gazetarë janë burgosur. Mansoor Iljaz, një analist në televizion dhe biznesmen thotë se klerikët radikalë që sundojnë në Iran po i humbin gjithnjë e më shumë shpresat. Irani vazhdon të bllokojë inspektime të plota të objekteve bërthamore dhe përballet me afatin e 31 tetorit për t’u provuar inspektorëve se Irani nuk ka program të armëve bërthamore. Nëse Irani nuk e bind Agjencinë Ndërkombëtare të Energjisë Atomike, mund të përballet me sanksione ekonomike dhe diplomatike të Kombeve të Bashkuara. //kk//